
Prosedyre for roller og ansvar i drift av velferdsteknologi

Formål
Sikre trygg og stabil drift av velferdsteknologi gjennom tydelige ansvar, god samhandling og etterlevelse av krav til personvern og informasjonssikkerhet.
Omfang
Prosedyren gjelder for digitalt tilsyn som inngår i kommunens helse- og omsorgstjenester. Den beskriver ansvar, oppgaver og samhandling knyttet til etablering, oppfølging, varsling, dokumentasjon, teknisk drift og avslutning av digitale tilsynsløsninger.

1. Oppstart av ny tjeneste eller ny bruker
Ansvar
· Tildelingskontor/saksbehandler vurderer behov og fatter vedtak. 
· Leder sikrer planlegging og organisering av tjenesten. 
· Systemansvarlig gjennomfører oppsett og registrering. 
· Utstyrsforvaltning klargjør utstyr. 
· Ansatte informerer og gir opplæring til bruker.
Gjennomføring
1. Kartlegg behov og avklar tjenesteinnhold.
2. Fatt vedtak der dette er aktuelt.
3. Klargjør og registrer utstyr.
4. Konfigurer løsning og varslingsmottakere.
5. Gi nødvendig opplæring til bruker og ansatte.
6. Bekreft hvem som mottar varsler og har ansvar for oppfølging.
7. Dokumenter oppstart i relevante systemer.

2. Daglig drift
Ansvar
· Ansatte håndterer varsler, alarmer og dokumentasjon.
· Superbruker gir støtte og veiledning.
· Systemansvarlig følger opp systemrelaterte forhold.
· Leder følger opp kvalitet og avvik.
Gjennomføring
· Håndter varsler og alarmer i henhold til lokale rutiner.
· Dokumenter relevante observasjoner, vurderinger og tiltak.
· Kontroller at teknologien fungerer som forutsatt.
· Meld tekniske feil og avvik gjennom etablerte kanaler.
· Sørg for nødvendig oppfølging av bruker.

3. Håndtering av feil og avvik
Faglige hendelser
· Håndteres av utøvende tjeneste og nærmeste leder.
Funksjonelle systemfeil
· Meldes til superbruker eller systemansvarlig.
Tekniske feil
· Meldes til IKT eller leverandør etter gjeldende rutiner.
Personvern- eller sikkerhetshendelser
· Registreres som avvik og følges opp i henhold til kommunens rutiner for personvern og informasjonssikkerhet.
Gjennomføring
1. Identifiser og registrer hendelsen.
2. Vurder konsekvens for bruker og tjeneste.
3. Iverksett nødvendige tiltak.
4. Eskaler hendelsen til riktig nivå.
5. Dokumenter årsak, tiltak og læringspunkter.

4. Endringer i løsningen
Ansvar
· Systemansvarlig koordinerer endringer.
· Leder og tjenesteeier vurderer faglige konsekvenser.
· IKT og leverandør bidrar ved tekniske endringer.
Gjennomføring
1. Beskriv endringsbehovet.
2. Gjennomfør risiko- og konsekvensvurdering ved behov.
3. Test endringen før produksjonssetting.
4. Oppdater rutiner, dokumentasjon og opplæring.
5. Informer berørte ansatte.

5. Nedetid og beredskap
Ansvar
· Leder i tjenesten har ansvar for alternativ oppfølging.
· Systemansvarlig og IKT koordinerer feilhåndtering.
· Ansatte følger etablerte beredskapsrutiner.
Gjennomføring
1. Varsle berørte funksjoner.
2. Iverksett alternativ tjeneste ved bortfall av teknologi.
3. Prioriter brukere med størst behov.
4. Dokumenter hendelsen.
5. Evaluer hendelsen etter gjenopprettet drift.

6. Evaluering og kvalitetsforbedring
Ansvar
· Leder og tjenesteeier har ansvar for evaluering.
· Systemansvarlig bidrar med driftsdata og erfaringer.
Gjennomføring
1. Vurder om løsningen gir forventet nytte og kvalitet.
2. Følg opp avvik, risiko og forbedringsforslag.
3. Kartlegg kompetansebehov.
4. Gjennomfør nødvendige forbedringstiltak.

7. Avslutning av tjeneste
Ansvar
· Leder og tjenesten avslutter oppfølgingen.
· Systemansvarlig avslutter tilganger og registreringer.
· Utstyrsforvaltning henter inn og klargjør utstyr.
Gjennomføring
1. Avslutt tjenesten i aktuelle systemer.
2. Fjern eller endre tilganger.
3. Hent inn utstyr.
4. Nullstill og klargjør utstyr for gjenbruk.
5. Oppdater registre og dokumentasjon.

Roller og ansvar
Kommunen skal til enhver tid ha utpekte personer eller funksjoner for:
· Tjenesteeier/e-helseansvarlig
· Systemansvarlig/systemforvalter
· Superbruker
· Leder i tjenesten
· Ansatte
· IKT
· Personvernombud
· Informasjonssikkerhetsansvarlig
· Tildelingskontor/saksbehandler
· Utstyrsforvaltning
· Leverandør

Digitalt tilsyn
Følgende være dokumentert:
· Hvem som mottar varsler.
· Hvem som gjør første vurdering.
· Hvem som beslutter tiltak.
· Hvem som utfører tiltak.
· Hvem som håndterer tekniske varsler.
· Hvem som dokumenterer hendelser og helsehjelp.
· Hvem som følger opp, bruker etter hendelser.
· Hvem som har ansvar for kvalitetsoppfølging og avvik.

	
	
	



